**Tiszavasvári Város Polgármesterétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: tvonkph@tiszavasvari.hu

TPH/2158-1/2021.

**35/2021.**

**HATÁROZAT**

* **veszélyhelyzetben átruházott hatáskörben meghozott döntésről** –

**… Tiszavasvári, Vasvári P. u. 6. …. sz. alatti bérlő által fizetendő költségalapú bérleti díj mérsékléséről**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében biztosított jogkörömben, Tiszavasvári Város Önkormányzata Képviselő-testülete helyett átruházott hatáskörben eljárva, az alábbi határozatot hozom:

**Hozzájárulok** - a lakások és nem lakás célú helyiségek bérletéről és elidegenítéséről, valamint a lakáscélú önkormányzati támogatásról szóló 12/2019. (IV.1.) önkormányzati rendelet 50. § (3) bekezdése alapján - **…** Tiszavasvári, Vasvári P. u. 6. … sz. alatti bérlő esetében, a részére városi közérdekből bérbe adott bérlakás után fizetendő **költségelven megállapított lakbér mértékének mérsékléséhez,** így a bérlő a bérlakás után **2021. március 01-től** **1 éves időtartamra** a **szociális bérlakásokra érvényes lakbért köteles megfizetni**.

Az 1 éves határidő lejártát megelőzően - amennyiben a határidő lejártát követően a bérlő továbbra is kéri a költségalapú bérleti díj mérséklését – meg kell vizsgálni azt, hogy a bérlő megfelel-e a szociális bérlakáshoz jutás feltételeinek.

**INDOKOLÁS**

A Képviselő-testület a 28/2020. (I.30.) Kt. számú határozatában úgy döntött, hogy a …részére városi közérdekből bérbe adott, HM kijelölésű bérlakás után fizetendő költségelven megállapított lakbér mértékét – tekintettel a bérlő anyagi helyzetére - mérsékli, mely szerint a bérlakás után 2020. március 01-től 1 éves időtartamra a szociális bérlakásokra érvényes lakbért köteles megfizetni. A határozat alapján az 1 éves határidő lejártát megelőzően - amennyiben a határidő lejártát követően a bérlő továbbra is kéri a költségalapú bérleti díj mérséklését – felül kell vizsgálni, hogy megfelel-e a bérlő a szociális bérlakáshoz jutás feltételeinek.

A lakások és nem lakás célú helyiségek bérletéről és elidegenítéséről, valamint a lakáscélú önkormányzati támogatásról szóló 12/2019. (IV.1.) önkormányzati rendelet (továbbiakban: Lakásrendelet) 50. § (3) bekezdése értelmében:

*„A munkaköri szolgálati lakás bérlője kérheti a költségalapú bérleti díj mérséklését. Amennyiben kérelmező megfelel a Rendelet szociális bérlakáshoz jutás feltételeiről szóló rendelkezéseinek, számára a szociális bérlakásokra érvényes bérleti díjat kell megállapítani.”*

… a határidő lejártát megelőzően, 2021.02.22-én nyújtott be ismét kérelmet a lakbér mérséklésére vonatkozóan, hivatkozva arra, hogy munkanélküli és 2020.10.02-tól jelenleg is havonta … Ft … részesül.

A … … lakbérfizetési kötelezettségének rendszeresen eleget tesz, lakbérhátralékkal nem rendelkezik.

…. Az önkormányzati, de HM kiutalású lakást nem akarja leadni, mivel nem szándékozik véglegesen elköltözni.

A bérlakás lakbére 2021. évben a következő szerint alakul:

költségelven megállapított lakbér: **26.810** Ft/hó (70 m2 x 383 Ft/m2/hó)

szociális alapon megállapított lakbér: **17.850** Ft/hó (70 m2 x 255 Ft/m2/hó)

Nevezett bérlő jövedelmi helyzete alapján megfelel a Lakásrendelet 6. §-ában meghatározott jövedelmi feltételeknek, mivel egy főre eső nettó átlagjövedelmének mértéke a kijelölést megelőző 3 hónapban nem haladta meg az öregségi nyugdíj mindenkori legkisebb összegének 3,5-szeresét, azaz 99.750 Ft-ot.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdés értelmében: „**Veszélyhelyzetben a települési önkormányzat képviselő-testületének,** a fővárosi, megyei közgyűlésnek **feladat- és hatáskörét a polgármester**, illetve a főpolgármester, a megyei közgyűlés elnöke **gyakorolja.** Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.”

**A katasztrófavédelmi törvény hivatkozott rendelkezései szerinti jogkör alapján a polgármester veszélyhelyzet esetében jogosult az önkormányzat zökkenőmentes működése érdekében intézkedni.**

**Fentiek alapján a kialakult járványügyi helyzetre tekintettel a rendelkező részben foglaltak szerint döntöttem.**

Tiszavasvári, 2021. február 25.

**Szőke Zoltán**

 **polgármester**

35/2021. PM. határozat 1. sz. melléklete

LAKÁSBÉRLETI SZERZŐDÉS MÓDOSÍTÁSA

mely létrejött Tiszavasvári Város Polgármesteréne 35/2021. PM. számú határozata alapján egyrészről

**Tiszavasvári Város Önkormányzata**

székhely: Tiszavasvári, Városháza tér 4.

Adószám: 15732468-2-15

Statisztikai számjel: 1573248-8411-321-15

Képviselő: dr. Fülöp Erik polgármester,

mint Bérbeadó (továbbiakban: Bérbeadó), másrészről a

**Baráth Olga Vlagyimirovna**

szül.hely, idő: …

anyja neve: …

szem. ig. szám:: ….

lakcím: Tiszavasvári, Vasvári P. u. 6. I. lph. II/4.,

mint bérlő (továbbiakban: Bérlő) között a Tiszavasvári, Vasvári P. u. 6. I. lph. II/4. sz. alatti bérlakás bérletére 2002.05.06-án létrejött lakásbérleti szerződés módosítására, az alábbi feltételek szerint:

1. Az eredeti bérleti szerződés 4./ pontja az alábbiak szerint módosul:

## „4./ Bérlő a bérlakás használatáért 2021. március 01-től 1 éves időtartamra a szociális bérlakásokra érvényes lakbért, azaz 17.850 Ft-ot (70 m2 x 255 Ft/m2/hó) köteles egy összegben előre minden hó 10. napjáig megfizetni a Városi Kincstár 11744144-15445964-02130000 számú számlájára.

Amennyiben fizetési kötelezettségének nem tesz eleget, a késedelem napjától számítva a mindenkori Ptk. szerinti kamatot is köteles a Bérbeadó részére megfizetni.

A bérbeadó fenntartja a jogot, hogy a bérleti díjat évente felülvizsgálja, és azt megemelje az előző év azonos hónapjához viszonyítva, a megelőző tizenkét hónap alatt bekövetkezett fogyasztói árindex változás mértékével.”

1. Az eredeti bérleti szerződés egyéb feltételei változatlanok maradnak.

Tiszavasvári, …

 **Tiszavasvári Város Önkormányzata Baráth Olga Vlagyimirovna**

 *Bérbeadó Bérlő*

 **képv.: Szőke Zoltán polgármester**